Sevdalinka

Bosna je oduvijek imala svoj čudesan ritam – ritam srca i duše koji odjekuje u stihovima sevdalinki. To je ritam što teče kroz njene rijeke, šapuće s vjetrom niz planine i odzvanja u glasovima ljudi koji pjevaju o ponosu i životu.
Sevdalinka je posebna vrsta bosanske pjesme koja se pjeva već stoljećima. Nastala je u gradovima poput Sarajeva, Mostara, Banja Luke, a prenosi osjećaje ljubavi, čežnje, radosti i tuge običnih ljudi.
Iz avlija, s kaldrme i pendžera, rađale su se pjesme koje su pratile život čovjeka – od radosti do tuge, od ljubavi do rastanka.
Tako je nastala sevdalinka – tiha, iskrena i duboka kao bosanska rijeka.
U njoj žive naši običaji: miris kahve u fildžanu, šum šadrvana u dvorištu, šarenilo vezene sofre i skromna ljepota bosanske kuće. Sevdalinka je odzvanjala pod pendžerom zaljubljene djevojke, na svadbama i okupljanjima gdje se radost dijelila pjesmom.
[bookmark: _GoBack]Kultura ispijanja kave u Bosni i Hercegovini je nešto posebno. Sevdalinka se pjevala dok se širio miris kahve iz fildžana. Ta čudesna pjesma je i kaldrma pred avlijom, šadrvan u dvorištu, drveni pendžeri i duvari koji čuvaju tajne. Sve je to dio slike Bosne u kojoj je nastajala sevdalinka.
To nije samo melodija – to je priča o ljudima koji su znali voljeti, poštovati i živjeti s mjerom i dušom.
Sevdalinka oduvijek bila glas duše bosanskog čovjeka — pjevala se u avlijama, pod pendžerima, na svadbama, teferičima, dok se čekala draga osoba ili tugovalo za izgubljenom ljubavlju. Pjeva se  polahko i osjećajno,  bez žurbe, kao da svaka riječ ima svoju težinu. Ona spaja prošlost i sadašnjost, čuva naš jezik i način izražavanja osjećanja. Kada neko zapjeva sevdalinku, kao da se vrijeme na trenutak zaustavi i sve se pretvori u priču ispričanu melodijom.
Njome se izražavala čežnja, ljubav, ponos, ali i dostojanstvena tuga.
Sevdalinka i danas živi – ona je most između prošlih i budućih generacija, čuva sjećanje na vrijeme kad se osjećalo srcem i pjevalo iz duše. To su jednostavne, ali i duboke priče, male životne drame u nekoliko stihova.
Sevdalinka nije samo pjesma – to je šapat mahale, eho česme i svjetlost kandilja u bosanskoj noći. Ona nas podsjeća da svaka emocija ima svoj zvuk, a svaka duša svoj način da govori – pjesmom.
Danas, kada je pjevamo, čuvamo nematerijalno naslijeđe naše domovine i sjećanje na vrijeme u kojem je svaka riječ imala težinu, a svaka pjesma – srce.
Ako želiš upoznati Bosnu, dovoljno je poslušati jednu sevdalinku - ona će ti reći sve što riječi ne mogu.   

